Awżiljarju, Il-familja Depasquale għandha l-għeruq kollha tagħha fil-Belt Senglea. Fil-fatt, jista' jingħad b'ċertezza li din il-familja diġa' kienet fl-Isla lejn nofs is-seklu tmintax. Fis-26 ta' Ottubru 1837 twieled fl-Isla Agostino Giuseppe Depasquale li fis-7 ta' Ġunju 1868 iżżewweġ lil Vincenza Vassallo minn Ħal Qormi fejn mar joqgħod wara dan iż- żwieg. B'hekk, il-familja Depasquale imxiet u bdiet tistabbilixxi lilha nnifisiha f'Ħal Qormi. Iżda dan Agostino Giuseppe, li kien spiżjar, fis-sena 1938 sar il-bużnannu ta' Annetto, tfajjel li kellu jkun 'nisrani mgħammed li qeda' lill-Knisja ta' Kristu, kien saċerdot u kien Isqof … il-karatteristiċi tal- ħajja nisranija għexhom tul ħajtu kollha. Taħt is-saċerdozju, taħt l-episkopat kont tara l-viżjoni nisranija li kellu u li mxiet miegħu tul ħajtu kollha' kif qal tant tajjeb Mons. Arċisqof Pawl Cremona O.P. fil-funeral tiegħu nhar il-Ħamis l-1 ta' Diċembru 2011. Annetto Depasquale twieled Ħal Qormi fit-28 ta' Ġunju 1938 minn Edgar u Grazja imwielda Coleiro. Hu rċieva l-edukazzjoni primarja tiegħu fl-Iskola tas-Sorijiet ta' San Ġużepp fil-Belt Valletta u l-edukazzjoni sekondarja fil-Liċeo. L-istudji tiegħu komplihom fl-Università ta' Malta u fl-Università Pontifiċja tal-Lateran. Kien ordnat saċerdot fis-7 ta' April 1962. Wara l-ordinazzjoni, Dun Annett beda jagħti servizz fi ħdan il-Kummissjoni Djar tal-Knisja għat-Tfal, sakemm fl-1963 mar Ruma biex jistudja l-Liġi Kanonika u t-Teoloġija Pastorali. Meta rritorna Malta, huwa beda jgħallem il-Liġi tal-Knisja fl- Università ta' Malta u jagħti servizz fil-Pastoral Research Services tal-Arċidjoċesi. Beda wkoll jagħti servizz saċerdotali fil-Parroċċa ta' San Ġorġ, Ħal Qormi u fil-Parroċċa Nazzjonali għall-Kattoliċi ta' lingwa Ingliża. — ġa) ; f'kie Mons, Annetto Vigarju Fis-6 ta' Awwissu 1977/70 mħgtar Kanċillier tal- Kurja tal-Arċisqof. Fil-11 ta' Jannar 1980 kien nominat Monsinjur. Fl-14 ta' April 1986 inħater Segretarju Pastorali. Fid-9 ta' Jannar 1989, Mons. Depasquale sar Vigarju Ġenerali ta' Mons. Arċisqof Ġużeppi Mercieca. Fis-16 ta' Novembru 1998, il-Papa Ġwanni Pawlu II innomina lil Mons. Depasquale bħala Isqof Titulari ta' Aradi u Isqof Awżiljarju. Huwa ġie ordnat Isqof fit-2 ta' Jannar 1999. Fid-29 ta' Novembru 2011, il-Mulej Irxoxt sejjaħ lil Mons. Depasquale, fl-għomor ta' 73 sena, biex imur ħdejh u jingħaqad miegħu fil-liturġija tas-sema. Bil- mewt tiegħu, il-Knisja f'Malta ġarrbet telfa kbira. Għaref, umli, dejjem bi tbissima fuq fommu, dejjem lest biex jgħin b'ġentilezza lil kull min kien jirrikorri għandu għal xi parir jew għal xi għajnuna oħra ta' natura morali jew pastorali, sew jekk saċerdot u kemm jekk lajk. L-Isqof Depasquale kien jagħti lemħa mill-qrib lil wieħed mill-anteċessuri tiegħu: l-Isqof Awżiljarju Senglean u Vigarju Ġenerali Mons. Emmanuel Galea, illum ivvenerat bħala 'Qaddej ta' Alla'. Żgħir fl-istatura fiżika tiegħu, iżda bħalu wkoll, Mons. Depasquale kien kbir, anzi kbir ferm, fl-istatura tiegħu pastorali. Ħajr lil Dr Vincenzo A. Depasquale, għat-tagħrif siewi u dettaljat li għaddieli, qabel ma miet fl-4 ta' Marzu 2012, dwar il-ġenealoġija ta' Mons. Isqof Annetto Depasquale.